Venerino udubljenje
Venerina udubljenja ili Venerine rupice, poznate i kao leđne rupice ili stražnjične rupice su pirodna simetrična, leđna udubljenja na donjem dijelu leđa. Nalaze se iznad stražnjeg rascjepa, ondje gdje se leđa nastavljaju u zadnjicu. Na anatomskoj su lokaciji dva sakroilijačna spoja, mjestima gdje se, u karličnom pojasu, spajaju trtična kost i ilium. Izraz "Venerine rupice", iako neformalno, historijski je prihvaćen u medicinskoj struci za topografsku površnu sakroilijačnih zglobova. Latinski naziv im je fossae lumbales laterales ("bočna slabinska udubljenja"). Udubljenja stvaraju istezanjem kratkog ligamena između zadnjeg gornjeg (bodljastog) nastavka kičmenog pršljena i kože. Misli se da su genetički kontrolirani. Postoje i drugi duboko-površnski ligamenati kože, kao što su Cooperovi, koje su prisutni u dojci, a nalaze se između mišićnog omotača pectoralis major (veliki grudni) i kože. Termin Venerine rupice se koristi i u hirurškoj anatomiji. To su dva simetrična udubljenja na površini trtice, u kojima je također i venske kanal. Oni služe kao orijentir za pronalaženje gornje zglobne površine sakruma, kao vodiča za stavnjanje peteljke sakralnih vijaka u operaciji kičme. Ponegdje se vjeruje da su ova udubljenja znak ljepote, aludirajući na porijeklo njihovog imena od Venere, rimske boginje ljepote.